KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad Postojna

### **5293 Volčja Draga** št.: 01401-6000000212

## Z A P I S N I K

**14. redne seje Sveta Krajevne skupnosti Bukovica-Volčja Draga**, **ki je bila**

 **2. 8. 2021 v Kulturnem domu v Bukovici**

#### Prisotni člani Sveta KS: Dušan Nemec, Irena Gregorič, Dragan Zorn, Denis Plahuta in Srečko Špacapan. Opravičil se je Boštjan Čečko.

Sejo je vodil Dušan Nemec, predsednik Sveta KS.

**Predlagan in potrjen je bil naslednji dnevni red :**

1. Krajevni praznik 2021.
2. Pobude in vprašanja članov Sveta KS ter informacije.

Ad) 1

**Krajevni praznik 2021**

Predsednik pove, da delamo, kot da praznik bo. Upamo, da bodo razmere glede covida take, da bo praznovanje možno izvesti. Dan praznovanja: sobota 18. 9. 2021.

Srečko Špacapan oriše, kaj je potrebno načrtovati oziroma pripraviti. Potrebujemo seznam jubilantov, izvajalca glasbe (predvidoma Primavera, cena 800 eur) in vse ostalo, kot bo načrt prireditve.

Načelno velja, da se bo izvedlo tekmovanje v balinanju in škuljanju. Bo tudi sv.maša v župnijski cerkvi.

Pohod na Sv. Ot bo organiziral Stanko Komel.

Program podoben kot 2019.

Kako bo z pevskimi zbori še ne vemo, tudi glede nastopa šolarjev je še vse odprto.

Za jubilante (80, 90 let) se pripravi spominska plaketa, podari se jim knjiga (80-letnikom Odstrta Bukovica, 90-letnikom Zbornik).

Hrana in pijača: možnega izvajalca kontaktira Denis Plahuta. Krajevna skupnost poravna določeno število obrokov (cca. 80) za jubilante, sodelujoče….).

Irena Gregorič in Boštjan Čečko bosta obiskala jubilante… Za tehniko vprašamo Samota Baša, oziroma vidimo, ali ima občina človeka za tehniko. Poskrbita Dušan Nemec in Dragan Zorn.

Vabilo za krajane pripravita Dragan Zorn in Srečko Špacapan.

Ideja o organizaciji različnih stojnic ostaja odprta, prav tako ideja o morebitni razstavi domačih umetnikov.

Glede priznanja KS: predlogi se še zbirajo.

Ad) 2

**Vprašanja in pobude**

* 1. Srečko Špacapan je ponovno odprl tematiko prehitre vožnje po nekaterih krajevnih poteh v naši KS.

Izpostavljeni sta bili dve cesti:

Cesta na Zmajno od križišča pri stari pošti do naselja na Zmajni. Cesta je predvsem v spodnjem delu precej ozka in nepregledna, zlasti ob priključku stranske poti (iz smeri Špacapanovih). Že malo večja hitrost enega od udeležencev lahko privede do trčenja.

Cesta Bukovica – Zržinišče skozi zaselek Boštija, nevaren je prvi (najdaljši) klanec. Na tem klancu so zlasti nevarni kolesarji, ki prihajajo iz smeri Sv. Ota. Po klancu navzdol pa seveda z veliko hitrostjo, kot da so sami na cesti.

**Občino zaprosimo za ogled teh dveh nevarnih odsekov. Kakšni ukrepi (opozorilne table, prepreke na cestišču…. ?) so na teh dveh odsekih možni, bo seveda povedala stroka.**

* 1. Irena Gregorič je vprašala ali drži, da bo v Medic hotelu Renčah dnevni center za starejše občane? Predsednik pojasni, da je bila na občinskem svetu samo predstavljena možnost le-tega.
	2. Kontejnerska mesta se neprestan problem. Problematika: zeleni rez, gradbeni odpadki in kosovni odpadki, ki ne spadajo v običajne gospodinjske kontejnerje po naseljih. S problematiko se menda ukvarja tudi Odbor za okolje in prostor pri občinskem svetu, vendar se stanje nikakor ne izboljša. Znani so tudi nekateri kršitelji (podatke pridobil B.Č.), na občini je, da ukrepa.
	3. Dušan Nemec izpostavi, da kot predsednik Sveta KS ne ve nič, kaj občina dela po občini…. Nima nobenih informacij glede optike, glede del pri Lakenessu in drugod. Predlaga, da se prosi, oziroma zahteva, da občina o projektih, ki jih izvaja in tudi o tistih, ki jih namerava izvajati seznanja predsednika Sveta KS, na katerega se krajani obračajo s številnimi vprašanji o tem in onem, on pa nima nikakršnih informacij.

O projektu »Lakeness« pove nekaj informacij Denis Plahuta.

V delu objekta, ki ga upravlja občina je bil 6. maja 2021 odprt »Muzej tehniške dediščine«.

Krajevna skupnost ni bila o nastajanju »muzeja« v prostorih, katerih lastnica je nikoli seznanjena. Postavljeni smo bili pred dejstvo, da je bil v prostorih, katerih lastniki smo (ki jih sicer glede na »DOGOVOR O UPRAVLJANJU« upravlja občina) ustanovljen nek »muzej«. Med partnerji v projektu, ki so bili našteti v občinskem glasilu občine Renče-Vogrsko ni Krajevne skupnosti Bukovica Volčja Draga, v prostorih katere je muzej.

**Zato Svet krajevne skupnosti zahteva, da se »MUZEJ« odstrani.**

* 1. Pokopališče – tlakovanje pohodnih poti: Dušan Nemec pove, da je prosil za tri ponudbe, ki pa jih še ni dobil. O nadaljevanju bo svet seznanil v prihodnosti.

Zapisnik napisal Predsednik Sveta KS

Stanko Šemrl Dušan Nemec